Willem van de Velde (den eldre)

Willem van de Velde (født 1616, død 13. desember 1683) var en nederlandsk maler som særlig malte maritime motiver.

Han var sønn av en skipper, Willem Willemszon van de Velde og det ble sagt om han at han var født for havet. I 1706 noterte Bainbrigg Buckeridge at han «forsto navigasjon svært godt». Han giftet seg med Judith Adriaensdochter van Leeuwen i Leiden i Nederland i 1631.

Hans tre kjente ektefødte barn ble døpt Magdalena, født i 1632, Willem van de Velde den yngre, også marinemaler, født 1633 og Adriaen som ble landskapsmaler, født i 1636.

Willem van de Velde var i en periode offisiell maler for den nederlandske marine og var til stede ved firedagersslaget og slaget ved North Foreland i 1666 for å forevige hendelsene. Fra 1672 malte han for den engelske marine. Han gjorde flere skisser som forestilte slaget på Bergens våg i 1665, sannsynligvis etter beskrivelser fra de som hadde deltatt.

 Referanser 

 Eksterne lenker 

 National Maritime Museum biografi (engelsk)
 National Maritime Museum portal for deres van de Velde tegninger på nett
 ArtCyclopedia liste over hans tegninger på nett

Kategori:Marinemalere
Kategori:Nederlandske tegnere
Kategori:Barokkmalere
Kategori:Malere i den nederlandske gullalderen
Kategori:Personer fra Leiden
Kategori:Fødsler i 1611
Kategori:Dødsfall i 1693